በማዕድን ዘርፍ ያሉ ችግሮችን ለመቅረፍ ከባለድርሻ አከላት ጋር ምክክር ተደረገ
የማዕድን፣ ነዳጅና የተፈጥሮ ጋዝ ሚኒስቴር ከክልል የማዕድን ቢሮዎችና ከሚመለከታቸው ባለድርሻ አካላት ጋር በቢሾፍቱ ምክክር አድርጓል፡፡የማዕድን ነዳጅና የተፈጥሮ ጋዝ ሚኒስትር ክቡር አቶ መለስ አለሙ ውይይቱን በመሩበት ወቅት እንዳሉት የዘርፉን መሰረታዊ ችግሮች ለመቅረፍ የባለድርሻ አካላት የነቃ ተሳትፎ አስፈላጊ ሆኖ በመገኘቱ ውይይት ማድረጉ ከዘርፉ የሚጠበቀውን ውጤት ለማስመዝገብ ያግዛል፡፡ሁሉም ባለድርሻ አካላት አላቂ የሆነውን ሃብት በአግባቡ ለመጠቀም የማያቋርጥ ጥረት ማድረግ አለባቸው ብለዋል፡፡
በሚኒስቴር መስሪያ ቤቱና በክልሎች መካከል የቅንጅት ስራው መጠናከር እንዳለበትና ከዘርፉ የሚጠበቀውን የውጭ ምንዛሪ ግኝት ለማሳደግ ርብርብ መደረግ እንዳለበትና የዘርፉን ችግሮች መቅረፍ ቅድሚያ የሚሰጠው ጉዳይ እንደሆነ የውይይቱ ተሳታፊዎች ተናግረዋል፡፡